Τσουρέκι γεμιστό
Δοκιμάστε και εσείς τη συνταγή αυτή για τα ωραιότερα γεμιστά τσουρέκια με πλούσια γεύση και αρώματα και οι δυο επιλογές γέμισης θα σας εκπλήξουν.
400 γρ. γάλα, 85 γρ. νωπή µαγιά, 300 γρ. ζάχαρη, 1 κιλό αλεύρι για τσουρέκια, 130 γρ. βούτυρο  + επιπλέον για το µπολ, 1 κουτ. γλυκού µαχλέπι, 4 αυγά, χτυπηµένα ελαφρώς + 1 κρόκος, για το άλειµµα, λίγο αλάτι, σουσάµι, για πασπάλισµα, 80 - 100 γρ. αµύγδαλα, καβουρδισµένα  και ψιλοσπασµένα, 6 - 7 αποξηραµένα βερίκοκα, ψιλοκοµµένα, 80 - 100 γρ. καρύδια, χοντροσπασµένα, 1 κουβερτούρα, σπασµένη σε χοντρά κοµµάτια
Ζεσταίνουμε 100 γρ. από το γάλα και προσθέτουμε τη μαγιά, 1 κουτ. γλυκού ζάχαρη και 3 - 4 κουτ. σούπας από το αλεύρι. Ανακατεύουμε λίγο με έναν αυγοδάρτη ή ένα πιρούνι για να διαλυθεί η μαγιά και μετά την αφήνουμε για 30 λεπτά κατά μέρος ώστε να ξυπνήσει.Αφού περάσουν τα 30 λεπτά, ζεσταίνουμε λίγο το υπόλοιπο γάλα με το βούτυρο ώστε να γίνουν χλιαρά. Προσθέτουμε τη ζάχαρη κι ανακατεύουμε ίσα να ψιλολιώσει. Ρίχνουμε το αλεύρι σε ένα μεγάλο μπολ και φτιάχνουμε μια λακκούβα στη μέση. Ρίχνουμε εκεί όλα τα υλικά, μαζί και τη μαγιά που έχει φουσκώσει. Ζυμώνουμε πολύ καλά για περίπου 15 λεπτά και βάζουμε τη ζύμη σε ένα βουτυρωμένο μπολ. Τη σκεπάζουμε με μια μεμβράνη και την αφήνουμε σε ζεστό περιβάλλον, να διπλασιαστεί σε όγκο, για περίπου 2 ώρες.Χωρίζουμε τη ζύμη σε 3 μέρη. Το ένα μέρος το αφήνουμε σκέτο, χωρίς γέμιση, το πλάθουμε σε 3 λωρίδες και τις κάνουμε κοτσίδα. Στο δεύτερο προσθέτουμε τα αμύγδαλα και τα βερίκοκα και ζυμώνουμε λίγο να ενσωματωθούν. Πλάθουμε σε 3 λωρίδες και τις πλέκουμε σε κοτσίδα. Το τελευταίο κομμάτι ζύμης το πλάθουμε σε 3 λωρίδες και στη συνέχεια μπήγουμε στην κάθε λωρίδα κομμάτια από την κουβερτούρα και καρύδια. Πλέκουμε τις λωρίδες σε κοτσίδα. Αραιώνουμε τον κρόκο με 3 κουτ. σούπας νερό και αλείφουμε τα τσουρέκια και, αν θέλουμε, πασπαλίζουμε με το σουσάμι.Ακουμπάμε τα τσουρέκια στη λαμαρίνα του φούρνου που έχουμε καλύψει με λαδόκολλα και τα αφήνουμε λίγο να ξαναφουσκώσουν για περίπου 20 λεπτά σε ζεστό περιβάλλον. Προθερμαίνουμε τον φούρνο στους 160° C και ψήνουμε τα τσουρέκια για περίπου 40 λεπτά, μέχρι να πάρουν χρώμα.
Αλεύρι (ζύμες),Ζάχαρη,Ξηροί καρποί,Πάσχα